502. viteška brdska brigada

***502. viteška brdska brigade*** je bila vojna jedinica koja je za vrijeme rata u Bosni i Hercegovini  djelovala u sastavu Petog korpusa Armije RBiH. Formirana je  19. jula 1992. godine. Prvi komandant bio je major Atif Dudaković.

## Osnivanje i ratni put
Od već formiranih jedinica 19. jula 1992. godine, prema naredbi načelnika Glavnog štaba Oružanih snaga RBiH Sefera Halilovića, u bihaćkom naselju Žegar formirana je 2. bihaćka brigade. Proglašena je 2. muslimansko-hrvatskom pješadijskom brigadom. Za prvog komandanta imenovan je major Atif Dudaković dok je za njegovog zamjenika i načelnika štaba brigade postavljen Vlado Šantić. Sastojala se od komande sa prištabskim i logističkim jedinicama, tri pješadijska bataljona, jedinice za borbenu podršku sa mješovitom minobacačkom baterijom 82 i 120&nbsp;mm, protivoklopnog mješovitog voda i mješovitog lahkog artiljerijsko-raketnog voda protivzračne odbrane. Prvi bataljon se sastojao od boraca hrvatske nacionalnosti iz naselja oko Bihaća te je zbog toga brigadi i pridodat prefiks hrvatska.
Drugi bataljon je formiran od boraca i starješina dotadašnjeg odreda Teritorijalna odbrana Vrsta a treći od boraca najbrojnijeg odreda Prekounje.

Na dan osnivanja brojno stanje brigade je bilo: 83 oficira, 120 podoficira, 1136 boraca, ukupno 1339 boraca i starješina. Samo oko trećina ljudstva brigade posjedovala je pješadijsko naoružanje različitog kalibra. a na mjestu komandanta brigade zamjenjuje ga Aleksandar Mrenica. Najveće  uspjehe 502. viteška brigada je imala pod komandom zadnjeg komadanta pukovnika Hamdije Abdića.

## Zona odgovornosti
Dodijeljena joj je zona odgovornosti koja se prostirala od Tržačkih Raštela do sela Dobrinice te od rijeke Une od nadvožnjaka u Ribiću do pritočkog Grabeža. Ova zona odgovornosti se nije mijenjala  sve do pojave APZB i paravojski Fikreta Abdića gdje joj je pridodata i zona južno od Pećigradske grede. U slučaju potrebe, dijelovi brigade su djelovali i u zonama drugih brigada 5. korpusa.

## Važnost brigade
Formiranjem 1. i 2. bihaćke – 502. viteške brdske brigade bilo je od izuzetne važnosti za odbranu stanovništva i teritorije općine Bihać. Osim toga prodonijela je i ubrzanom osnivanju drugih brigada na ovom području Bosne i Hercegovine.

## Akcije brigade
*‘’Plamen ‘92’’ – septembar 1992. godine
*‘’Gorica 03’’ –  novembar 1992. godine
* ‘’Operacija Tigar-sloboda 94‘’ - juli - august 1994. godine
*‘’Sana 95’’ - septembar - oktobar 1995. godine zauzimanje Bosanskog Petrovca, Ključa, Sanskog Mosta, Ličkog Petrovog Sela (Republika Hrvatska), spajanje s vojskom Republike Hrvatske, zauzimanje Pećigrada,  kasarne Grabež.

## Priznanja
Odlukom predsjedništva RBiH od 15. aprila 1993. godine dodijeljen joj je počasni naziv ‘’Slavna’’ a 29. juna 1995. godine i najviši počasni naziv ‘’Viteška’’.
20 boraca ove brigade odlikovano je ratnim priznanjem ‘’Zlatni ljiljan’’. Osim toga, sedmorica su nosioci priznanja ‘’Srebreni štit’’, trojica boraca nosioci priznanja ‘’Zlatni grb’’ koliko ih je dobilo i priznanje ‘’Narodni heroj’’ dok su trojica pripadnika ove brigade dobila ostale nagrade.
U Bihaću, jedna od gradskih ulica nosi naziv po ovoj brigadi.

## Reference
## Vanjski linkovi 
* Bejdo Felić - Peti korpus 1992-1995

Kategorija:Peti korpus Armije Republike Bosne i Hercegovine
Kategorija:Viteške brigade Armije Republike Bosne i Hercegovine